钦定古今图书集成/理学汇编/学行典/第202卷 > 张中
## 钦定古今图书集成/理学汇编/学行典/第202卷 > 张中

按《绍兴府志》：“张中，宋新昌令珦之后。赋性诚孝，弱冠
博通经史，得父欢心。当明末，山寇出掠，妇子避地远
乡，中以父年逾八旬，喜家居，身独奉之。一日寇震，邻
父闻而惊惶欲绝，中负父二十里，遁入西山，知父意
安之，遂以一身供𫗴粥，不藉僮仆力。逾数年，先父而
卒。妻俞氏，代夫终养，饮食盥漱，扶掖必亲，拭席浣裳”，
不避垢秽，里人称其“双孝。”